32003L0052
L 178/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/52/ЕO НА ЕВРОПЕЙСКИЯ ПАРЛАМЕНТ И НА СЪВЕТА
от 18 юни 2003 година
за изменение на Директива 95/2/ЕO по отношение на условията за използване на хранителна добавка Е 425 коняк
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност и по-специално член 95 от него,
като взеха предвид предложението на Комисията (1),
като взеха предвид становището на Европейския икономически и социален комитет (2),
в съответствие с процедурата по член 251 на Договора (3),
като имат предвид, че
(1)
С Директива 95/2/ЕО на Европейския парламент и на Съвета от 20 февруари 1995 г. относно добавките в храни, различни от оцветители и подсладители (4), се разрешава използването на хранителната добавка Е 425 коняк в храни при определени условия.
(2)
Комисията прие мерки, за да преустанови временно пускането на пазара на малки желирани плодови сладкиши, които съдържат добавката Е 425 коняк, тъй като беше установено, че са опасни, след като причиниха смърт чрез задушаване на няколко деца и възрастни хора в трети страни.
(3)
Някои производители на малки желирани плодови сладкиши признават риска за човешкото здраве, като поставят на опаковката на хранителния продукт предупреждение, което подчертава риска за деца и възрастни хора.
(4)
Въз основа на предоставената от държавите-членки информация, които са приели мерки на национално равнище, може да се направи изводът, че малките желирани плодови сладкиши, които съдържат добавката Е 425 коняк представляват опасност за живота. В допълнение към техните форма и размери, химическите и физическите свойства на хранителната добавка Е 425 коняк са причината малките желирани плодови сладкиши да представляват сериозна опасност за здравето на човека.
(5)
В настоящия случай, не е достатъчно поставянето на предупреждение върху етикета, за да се опази здравето на човека, и специално здравето на децата.
(6)
Необходимо е да се променят условията на използване на хранителната добавка Е 425 коняк по отношение на нейното използване при производството на желирани сладкарски изделия, в това число на малки желирани плодови сладкиши.
(7)
Поради това Директива 95/2/ЕО следва да бъде изменена по съответен начин,
ПРИЕХА СЛЕДНАТА ДИРЕКТИВА:
Член 1
В приложение IV на Директива 95/2/ЕО в реда за Е 425: Коняк: i) коняк гума ii) глюкоманан от коняк текстът „Храни общо (с изключение на посочените в член 2, параграф 3)“ се заменя с текста „Храни общо (с изключение на посочените в член 2, параграф 3 и желирани сладкарски изделия от, включително малки желирани плодови сладкиши)“.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 17 януари 2004 г. Те незабавно информират Комисията за това.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на датата на нейното публикуване в Официален вестник на Европейския съюз.
Член 4
Адресати на настоящата директива са държавите-членки.
Съставено в Люксембург на 18 юни 2003 година.